
ประกาศเทศบาลตำบลบางจาก
เรื่อง   ประมูลจ้างโครงการก่อสร้างอาคารศูนย์พัฒนาเด็กเล็กด้วยระบบอิเล็กทรอนิกส์
-------------------------



ด้วยเทศบาลตำบลบางจาก อำเภอเมือง จังหวัดนครศรีธรรมราช  มีความประสงค์จะประมูลจ้างโครงการก่อสร้างอาคารศูนย์พัฒนาเด็กเล็กด้วยระบบอิเล็กทรอนิกส์ แบบมาตรฐานประเภทอาคารศูนย์พัฒนาเด็กเล็ก ขนาด ๘๑-๑๐๐ คน แบบที่ สถ.ศพด.๓ กรมส่งเสริมปกครองส่วนท้องถิ่น กระทรวงมหาดไทย ตามหนังสือสำนักงานส่งเสริมการปกครองท้องถิ่นอำเภอ ด่วนที่สุด ที่ นศ ๐๐๒๓.๖/  ว๕๖๕๑ ลงวันที่ ๑๓ ตุลาคม ๒๕๕๗ เรื่อง เร่งรัดการบริหารงบประมาณตามมาตรการเพิ่มประสิทธิภาพการใช้จ่ายงบประมาณรายจ่ายประจำปีงบประมาณ พ.ศ. ๒๕๕๘ แจ้งการจัดสรรเงินอุดหนุนเฉพาะกิจที่มีลักษณะเป็นรายจ่ายลงทุนให้กับเทศบาลตำบลบางจาก อำเภอเมืองนครศรีธรรมราช จังหวัดนครศรีธรรมราช ในการก่อสร้างอาคารศูนย์พัฒนาเด็กเล็ก (สถ.ศพด.๓) จำนวน ๑ หลัง           เป็นจำนวนเงิน ๒,๒๗๔,๐๐๐.- (สองล้านสองแสนเจ็ดหมื่นสี่พันบาทถ้วน) และจากแบบกำหนดราคากลางจากคณะกรรมการกำหนดราคากลาง ในราคา ๒,๔๕๐,๐๐๐ บาท (สองล้านสี่แสนห้าหมื่นบาทถ้วน) นั้น

ผู้มีสิทธิเสนอราคาจะต้องมีคุณสมบัติ ดังต่อไปนี้
                     1. ผู้ประสงค์จะเสนอราคาต้องเป็นผู้มีอาชีพรับจ้างงานที่ประมูลจ้างด้วยระบบอิเล็กทรอนิกส์


2. ผู้ประสงค์จะเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ


3. ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่นและ/หรือต้องไม่เป็นผู้มีผลประโยชน์ร่วมกันกับผู้ให้บริการตลาดกลางอิเล็กทรอนิกส์ ณ วันประกาศประมูลจ้างด้วยระบบอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมตามข้อ ๑.๘

๔.  ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิ์และความคุ้มกันเช่นว่า นั้น


๕.  ผู้ประสงค์จะเสนอราคาต้องผ่านการคัดเลือกผู้มีคุณสมบัติเบื้องต้นในการจ้างของเทศบาลตำบลบางจาก


๖.  ผู้ประสงค์จะเสนอราคาต้องเป็นนิติบุคคลและมีผลงานก่อสร้างประเภทเดียวกันกับงานที่ประมูลจ้างด้วยระบบเล็กทรอนิกส์ในวงเงินไม่น้อยกว่า ๑,๑๓๗,๐๐๐ บาท และเป็นผลงานที่เป็นคู่สัญญาโดยตรงกับส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่น รัฐวิสาหกิจ หรือหน่วยงานเอกชนที่เทศบาลตำบลบางจากเชื่อถือ
๗. นิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

๘. นิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วย

ระบบอิเล็กทรอนิกส์(e-GovernmentProcurement:e-GP)ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ
-๒-



๙. คู่สัญญาต้องรับและจ่ายเงินผ่านบัญชีธนาคาร เว้นแต่การจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจ จ่ายเป็นเงินสดก็ได้
กำหนดดูสถานที่ก่อสร้างในวันที่ ๒๘ พฤศจิกายน ๒๕๕๗ ระหว่างเวลา ๑๐.๐๐ น. ถึง  ๑๑.๐๐ น.           ณ เทศบาลตำบลบางจาก และกำหนดรับฟังคำชี้แจงรายละเอียดเพิ่มเติมในวันเดียวกัน ตั้งแต่เวลา ๑๑.๐๐ น.               เป็นต้นไป
กำหนดยื่นซองประมูล ในวันที่ ๙ ธันวาคม ๒๕๕๗ ระหว่างเวลา ๐๘.๓๐ - ๑๖.๓๐ น. ณ ศูนย์รวมข้อมูลข่าวสารการจัดซื้อจัดจ้างอำเภอเมืองนครศรีธรรมราช และประกาศรายชื่อผู้มีสิทธิได้รับการคัดเลือกให้เข้าเสนอราคาในวันที่ ๑๑ ธันวาคม ๒๕๕๗ เวลา ๑๐.๐๐ น.
กำหนดให้เสนอราคาด้วยระบบอิเล็กทรอนิกส์ ในวันที่ ๑๕ ธันวาคม ๒๕๕๗ เวลา ๑๓.๓๐-๑๔.๐๐ น. โดยเทศบาลตำบลบางจาก จะแจ้งรายละเอียดเพิ่มเติมให้ทราบในวันอบรมวิธีการประมูลด้วยระบบอิเล็กทรอนิกส์
ผู้สนใจติดต่อขอรับ/ซื้อเอกสารประมูลในราคาชุดละ ๒,๐๐๐ บาท ได้ที่สำนักงานเทศบาลตำบลบางจาก  ระหว่างวันที่ ๒๐-๒๘ พฤศจิกายน ๒๕๕๗ ในวันและเวลาราชการ  หรือสอบถามรายละเอียดทางโทรศัพท์  หมายเลข (๐-๗๕๓๙-๙๗๗๘-๙)  และทางเว็บไซต์  www.bangjakcity.go.th  

                                                  ประกาศ  ณ  วันที่ ๒๐ เดือนพฤศจิกายน ๒๕๕๗ 

(  นายโสภิต  ชูพงศ์ )

 นายกเทศมนตรีตำบลบางจาก
